<classify> Chanzo cha picha, ReutersMeneja wa Manchester City Pep Guardiola amesema kuna nafasi nyingi kwa Erling Haaland kuwa bora zaidi.Mshambuliaji huyo wa Norway ameifungia City mabao 50 msimu huu, yakiwemo 34 katika Ligi Kuu ya England na 12 kwenye Ligi ya Mabingwa.Rekodi ya Uingereza ya kufunga mabao na mchezaji wa daraja la juu katika msimu mmoja ni 63, na Dixie Dean wa Everton mnamo 1927-28.Siku zote nimesema na Erling itakuwa ngumu ukiangalia amefanya nini, alisema Guardiola.Chanzo cha picha, Getty ImagesMeneja wa Liverpool Jurgen Klopp ameshtakiwa na Chama cha Soka kwa maoni yake kuhusu mwamuzi Paul Tierney baada ya timu yake kushinda 4-3 dhidi ya Tottenham Jumapili.Mjerumani huyo, ambaye alisema anajutia vichwa vya habari vilivyoundwa kutumia maoni yake , alisema Tierney anaonekana kuwa na kitu dhidi ya timu yake.FA ilidai maoni ya Klopp yanasheheni tabia isiyofaa.Klopp ana hadi Ijumaa, Mei 5 kujibu shtaka hilo.Chanzo cha picha, Getty ImagesGolikipa nguli Petr Cech amekuwa mchezaji wa zamani wa kandanda kujiunga na Ukumbi wa Umaarufu wa Premier League.Kipa huyo wa zamani wa Chelsea na Arsenal alichaguliwa na mashabiki kupitia kura ya mtandaoni, na Jopo la Tuzo za Ligi Kuu ya Uingereza.Cech anaungana na mkufunzi wake wa zamani wa Gunners Arsene Wenger na Sir Alex Ferguson, ambao tayari wametangazwa kuwa wateule wa Hall of Fame kwa 2023.Chanzo cha picha, Getty ImagesLiverpool watamtathmini mshindi wa mechi ya Jumapili Diogo Jota, ambaye bado anatatizwa na jeraha la mgongo alilopata dhidi ya West Ham wiki iliyopita.Meneja Jurgen Klopp amethibitisha kuwa Roberto Firmino na Naby Keita watakosa mechi iliyopangwa upya Jumatano.Wachezaji wa Fulham Andreas Pereira na Tim Ream wako nje kwa muda uliosalia wa msimu huu kwa sababu ya jeraha la kifundo cha mguu na kuvunjika mkono mtawalia.Willian anaweza kurejea baada ya kukosa mechi mbili kutokana na kusumbuliwa na misuli ya paja.Aleksandar Mitrovic bado anahudumia marufukuChanzo cha picha, Getty ImagesManchester City itaendelea kumfuatilia Kevin de Bruyne, ambaye alikosa ushindi dhidi ya Fulham kwa tatizo dogo.Nathan Ake ameanza mazoezi tena baada ya tatizo la misuli ya paja na huenda akahusika katika mechi ya leoWest Ham wanatathmini jeraha la kifundo cha mguu alilopata beki Kurt Zouma lakini wanahofia kuwa anaweza kuwa nje kwa wiki kadhaa.Meneja David Moyes amesema tuna gonga moja au mbili lakini akaongeza hakutakuwa na tofauti kubwa kutoka kwa kikosi cha siku ya mechi kilichochaguliwa dhidi ya Crystal Palace Jumapili.  <topic>: MICHEZO 